GUÈRRA-E-PATZ-IV-WEB	Uns còps, pensaue que non gesserie ena sala mentre eth s‟estèsse damb era sua tia, donques que non ère oportun, damb un dòu tan rigorós coma eth sòn, recéber convidadi; d‟auti còps, li semblaue qu‟actuar atau serie ua grossieretat, dempús de çò que Rostov auie hèt per era; e d‟auti, encara pensaue qu‟era sua tia e era governadora auien projèctes restacadi damb era e Rostov (a viatges es sues guardades e paraules semblauen confirmar aguesta suposicion).